# data[].attributes.body
Η Κρήτη είναι το μεγαλύτερο νησί της Ελλάδας και το πέμπτο μεγαλύτερο στη Μεσόγειο Θάλασσα. Με ένα πλούσιο ιστορικό και πολιτισμικό υπόβαθρο, η Κρήτη είναι ένα υπέροχο μέρος με ιδιαίτερα χαρακτηριστικά όσον αφορά στα έθιμα, την καθημερινή ζωή και τον πολιτισμό. Η κρητική διατροφή βασίζεται σε παραδοσιακά κρητικά προϊόντα (πασίγνωστα σε όλον τον κόσμο) για την εξαιρετική ποιότητά τους), συγκεκριμένα το ελαιόλαδο, τα ψάρια, το τυρί και μια μεγάλη ποικιλία φρούτων και λαχανικών. Τα κρητικά γεύματα συνοδεύονται πάντα από το μοναδικό κρητικό κρασί ή την τσικουδιά (ή ρακή). Αξίζει να σημειωθεί ότι το παλιότερο ποτήρι κρασιού έχει βρεθεί στην Κρήτη και χρονολογείται πριν από 3.500 χρόνια. Οι επισκέπτες μπορούν να απολαύσουν τα τοπικά εδέσματα στα ταβερνάκια του νησιού. Ακόμη, αν σας δοθεί η ευκαιρία, μη χάσετε τα τοπικά πανηγύρια με την παραδοσιακή μουσική και τους χορούς που κρατούν μέχρι την ανατολή του ηλίου.

# data[].attributes.body
Η Κέρκυρα είναι ένα ελληνικό νησί στο Ιόνιο Πέλαγος. Βρίσκεται στην είσοδο της Αδριατικής Θάλασσας, κοντά στις ακτές της Ηπείρου. Άλλα κοντινά νησιά που μπορεί να επισκεφθεί κανείς είναι οι Παξοί, η Ιθάκη, η Λευκάδα και η Κεφαλλονιά. Το φυσικό περιβάλλον της Κέρκυρας, εκτός από τις πανέμορφες παραλίες, περιλαμβάνει μικρά ή μεγαλύτερα ποτάμια, όπως τον Μεγαλοπόταμο ή τον Μεσσόγγη στην περιοχή της Λευκίμμης. Ακόμη, λίμνες όπως τη Σκούρα Λίμνη, ενώ το βουνό Παντοκράτωρ είναι το πιο γνωστό. Ένα από τα είδη φτερωτών εντόμων που παρατηρούνται στην Κέρκυρα είναι η λιβελούλα με το χαρακτηριστικό της πέταγμα και τα πανέμορφα χρώματά της.

# data[].attributes.location_name
Ναύπλιο, Ελλάδα

# data[].attributes.headline
Ναύπλιο, Ελλάδα

# data[].attributes.subject
Ναύπλιο, Ελλάδα

# data[].attributes.body
Το Ναύπλιο είναι μία όμορφη, παραθαλάσσια πόλη στην Πελοπόννησο και συγκεκριμένα στην περιφέρεια Αργολίδας. Μόνο δύο ώρες με αυτοκίνητο από την Αθήνα, μπορεί κανείς να περιηγηθεί στα δρομάκια της Παλιάς Πόλης και να κάνει ένα νοερό ταξίδι στο παρελθόν. Στην κορυφή του λόφου που δεσπόζει πάνω από την πόλη βρίσκεται το Φρούριο Παλαμήδι, όπου μπορούν οι επισκέπτες να απολαύσουν τη θέα προς τη θάλασσα και προς το κάστρο Μπούρτζι. Το Ναύπλιο αποτελεί δημοφιλή προορισμό όλον τον χρόνο και ιδιαίτερα το καλοκαίρι με τις υπέροχες κοντινές του παραλίες. Το Τολό είναι μία από τις πιο γνωστές. Οι τοπικές σπεσιαλιτέ περιλαμβάνουν πιάτα με χοιρινό και πρόβειο κρέας, όπως η κιόσα. Πολλά φεστιβάλ λαμβάνουν χώρα στην περιοχή, ενώ μπορείτε να επισκεφθείτε και τους κοντινούς πορτοκαλεώνες.

# data[].attributes.body
Η Αθήνα, πρωτεύουσα της Ελλάδας, αποτελεί παγκόσμιο δημοφιλή προορισμό, κυρίως για την πλούσια ιστορία της. Περιτριγυρισμένη από τα βουνά Αιγάλεω στα δυτικά, Πάρνηθα στα βόρεια, Πεντελικό στα βορειοανατολικά και Υμηττό στα ανατολικά, περιμένει κάθε επισκέπτη να ξεναγηθεί σε πολλά αξιοθέατα. Φυσικά κάποιος θα θαυμάσει τον Παρθενώνα και την Ακρόπολη, θα μάθει για την αρχαία Αγορά και θα επισκεφθεί τα πολύ σημαντικά μουσεία της (όπως το Εθνικό Αρχαιολογικό Μουσείο). Επίσης, μία βόλτα στη γραφική Πλάκα, κάτω ακριβώς από την Ακρόπολη, δε θα αφήσει κανέναν ασυγκίνητο. Εκεί μπορεί κανείς να δοκιμάσει παραδοσιακά ελληνικά πιάτα, όπως μπριάμ, φάβα, χωριάτικη σαλάτα, γύρο και σουβλάκι. Η Αθήνα τέλος προσφέρει στον επισκέπτη ευκαιρίες να παρακολουθήσει ποικίλες πολιτιστικές εκδηλώσεις. Ένα από τα πιο γνωστά ετήσια φεστιβάλ είναι το Φεστιβάλ Αθήνας - Αρχαίας Επιδαύρου, που λαμβάνει χώρα τους καλοκαιρινούς μήνες.

# data[].attributes.body
Η Θεσσαλονίκη, δεύτερη μεγαλύτερη πόλη της Ελλάδας, βρίσκεται στα βόρεια της χώρας επάνω στον Θερμαϊκό Κόλπο. Διαθέτει μακρά ιστορία, με ρωμαϊκές, βυζαντινές και οθωμανικές επιρροές. Η Άνω Πόλη αποτελεί ιδιαίτερο μέρος, όπου μπορεί κανείς να δει τα απομεινάρια των τειχών, ενώ πιο κεντρικά στην πόλη βρίσκεται η Ροτόντα, που λειτούργησε ως εκκλησία και τζαμί. Η πυρκαγιά του 1917 κατέστρεψε το μεγαλύτερο μέρος της πόλης, ωστόσο ξανακτίστηκε με πιο μοντέρνο, ευρωπαϊκό στυλ. Σήμερα η Θεσσαλονίκη είναι ένας γοητευτικός συνδυασμός του παλιού και του νέου, όπου ο επισκέπτης μπορεί να θαυμάσει, να χαλαρώσει και να απολαύσει νόστιμα εδέσματα (όπως μπουγάτσα), να κάνει βόλτα στη νέα παραλία και στον Λευκό Πύργο. Το Φεστιβάλ Κινηματογράφου Θεσσαλονίκης είναι από τα πιο γνωστά φεστιβάλ πολιτισμού σε όλη την Ευρώπη.

# data[].attributes.body
Η Λευκάδα είναι νησί των Επτανήσων στο Ιόνιο Πέλαγος. Πολύ κοντά στη στεριά η πρόσβαση γίνεται οδικώς μέσω μιας πλωτής γέφυρας. Το νησί φημίζεται για τις πανέμορφες παραλίες του και σημεία ενδιαφέροντος, όπως το κάστρο της Αγίας Μαύρας. Σπάνια είδη ζώων συναντώνται εκεί, όπως ενυδρίδες και φλαμίνγκο, καθώς στην περιοχή υπάρχει ένας από τους πιο αξιόλογους υδροβιότοπους του Ιονίου. Ένα τοπικό προϊόν, σήμα κατατεθέν της Λευκάδας είναι οι πεντανόστιμες φακές Εγκλουβής, ενώ οι επισκέπτες μπορούν ακόμη να γευθούν διάφορες χειροποίητες πίτες, το γλυκόξινο σοφιγάδο και τον κοκοτό (κόκορας με χοντρό μακαρόνι). Από τα γλυκά ξεχωρίζουν τα παστέλια και τα μαντολάτα. Εκδηλώσεις που μπορεί να παρακολουθήσει όποιος βρεθεί στο υπέροχο αυτό νησί είναι το Διεθνές Φεστιβάλ Φολκλόρ και οι Γιορτές Λόγου και Τέχνης.

# data[].attributes.body
Η Λάρισα είναι πανάρχαια πόλη και κατοικείται σχεδόν 4.000 χρόνια. Την πόλη διασχίζει ο Πηνειός ποταμός και είναι κοντά στις περιοχές Γιάννουλη, Φαλάνη και άλλες. Ο Όλυμπος κι ο Κίσσαβος, τα δυο βουνά μαλώνουν για την πασίγνωστη αυτή θεσσαλική πόλη. Σήμερα η Λάρισα είναι από τις μεγαλύτερες πόλεις της Ελλάδας και διαθέτει αμέτρητα αξιοθέατα. Στη Λάρισα θα πρέπει σίγουρα να επισκεφθείς τα δύο πανέμορφα αρχαία θέατρα, το Ά και το ΄Β Αρχαίο Θέατρο. Ειδικά το Ά είναι μέσα στην πόλη και είναι το πιο καλοδιατηρημένο. Πέρασε μια βόλτα από την πανέμορφη Παλαιοχριστιανική Βασιλική Αγίου Αχιλλείου. Φυσικά δε θα παραλείψεις το Μπεζεστένι, το τετραγωνισμένο φρούριο που χτίστηκε από τους Οθωμανούς και μετέπειτα χρησιμοποιήθηκε ως σκεπαστή αγορά. Επίσης θα πρέπει να περπατήσεις και στο πανέμορφο πάρκο του Αλκαζάρ. Για τους λάτρεις του καλού φαγητού και της καλοπέρασης η Λάρισα προσφέρει πληθώρα επιλογών. Αξίζει κανείς να δοκιμάσει τα ντόπια κρέατα, τον παραδοσιακό χαλβά Φαρσάλων, το τσίπουρο Τυρνάβου, τις παραδοσιακές πίτες και το κρασί Ραψάνης.

# data[].attributes.body
Το Άργος βρίσκεται στο νοτιοδυτικό τμήμα της Ελλάδας, στον νομό Αργολίδας και θεωρείται μία από τις παλαιότερες πόλεις στην Ευρώπη. Κοντά στη θάλασσα, αν και όχι παραθαλάσσια, μπορεί κανείς να περιηγηθεί στην καινούρια πόλη του Άργους, στην πλατεία του Αγίου Πέτρου, στο πάρκο του Μπόνη και στην αρχαία αγορά. Ακόμη, στην ευρύτερη περιοχή υπάρχει και μία τεχνητή λίμνη. Οι Αργίτες παράγουν νόστιμα πορτοκάλια και πεπόνια, ενώ στις τοπικές σπεσιαλιτέ συγκαταλέγονται η γκόγκα (ένα είδος ζυμαρικού) και η μπογκάνα (μαγειρεμένο αρνί). Η πιο γνωστή γιορτή λαμβάνει χώρα κάθε χρόνο στο Άργος και είναι το πανηγύρι της γκόγκας.

# data[].attributes.body
Η όμορφη Ζάκυνθος, ή αλλιώς Ζάντε, είναι ένα από τα Επτάνησα, στο νοτιοδυτικό τμήμα της Ελλάδας. Το νησί διαθέτει πολλά χιλιόμετρα παραλιών και στις δύο πλευρές του. Στη μεν δυτική βραχώδεις και απότομες, που σχηματίζουν πολλές σπηλιές και κολπίσκους, στη δε ανατολική αμμώδεις. Η μοναδική πόλη και πρωτεύουσα του νησιού είναι η Ζάκυνθος. Κωμοπόλεις δεν υπάρχουν, υπάρχουν ωστόσο πολλά μεγάλα χωριά, όπως το Γαϊτάνι και το Μουζάκι. Το ποτάμι του Αγίου Χαραλάμπη περνάει μέσα από το νησί. Οι επισκέπτες δε θα χάσουν τις Γαλάζιες Σπηλιές και το Ναυάγιο, ενώ μπορούν να επισκεφθούν και ενημερωθούν από το κέντρο διάσωσης για τη χελώνα καρέτα καρέτα. Ο κόλπος του Λαγανά, με τη μαγευτική παραλία του, έχει ανακηρυχθεί από το 1999 Εθνικό Πάρκο, καθώς είναι τόπος ωοτοκίας της υπό εξαφάνιση χελώνας Caretta caretta. Στην πανίδα της περιοχής περιλαμβάνονται ακόμη οι μεσογειακές φώκιες και οι σαύρες του Μοριά. Η Ζάκυνθος θεωρείται νησί με μακρά μουσική παράδοση. Οι Ζακύνθιοι ιδιαίτερα φιλόμουσοι συχνά συγκροτούν καλλίφωνες ομάδες - συντροφιές που τραγουδούν παλιά τοπικά τραγούδια και κυρίως καντάδες. Επίσης αποτελεί το νησί με τη δεύτερη μεγαλύτερη παράδοση στις φιλαρμονικές στα Επτάνησα, μετά την Κέρκυρα. Επίσης στη Ζάκυνθο ανθεί ένα ιδιαίτερο, ίσως ιδιότυπο, θεατρικό είδος υπαίθρου, που ονομάζεται «ομιλίες», στο οποίο συμπρωταγωνιστούν οι κάτοικοι με αυτοσχεδιασμούς ως παρλάτες. Η ιστορία αυτών ξεπερνά τους τρεις αιώνες. Από το 2009 η Ζάκυνθος έχει το δικό της φεστιβάλ τζαζ (Φεστιβάλ Τζαζ Ζακύνθου / Zante Jazz Festival) καθώς και φεστιβάλ κλασικής μουσικής. Η Ζάκυνθος φημίζεται για τα γλυκίσματα που παράγει, τα περίφημα μαντολάτα που φτιάχνονται με αμύγδαλα και μέλι.Το πικάντικο λαδοτύρι έχει γίνει γνωστό πλέον σε όλη τη χώρα, επίσης.